CONCURS DE CARTELLS "PORTAL WEB SUPORT A L'ELABORACIÓ DEL TFG" DE LA BIBLIOTECA UNIVERSITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54051)
  + [Valencià](/va/acuerdo/54770)






Selector de idioma

Leer

* [Español](/es/acuerdo/54379)
* [Valencià](/va/acuerdo/54960)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE CARTELLS "PORTAL WEB SUPORT A L'ELABORACIÓ DEL TFG" DE LA BIBLIOTECA UNIVERSITÀRIA[Butlletí Oficial Universitat d'Alacant](/ca/Publicacion)
======================================================================================================================================================

Secretaria General

Butlletí Oficial Universitat d'Alacant





CONCURS DE CARTELLS "PORTAL WEB SUPORT A L'ELABORACIÓ DEL TFG" DE LA BIBLIOTECA UNIVERSITÀRIA

Data d'aprovació
:   12/11/2024

Data de publicació
:   14/11/2024

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54031)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54136)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54121)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE CARTELLS "PORTAL WEB SUPORT A L'ELABORACIÓ DEL TFG" DE LA BIBLIOTECA UNIVERSITÀRIA&url=https://www.boua.ua.es/va/acuerdo/54980)

**Títol:** CONCURS DE CARTELLS "PORTAL WEB SUPORT A L'ELABORACIÓ DEL TFG" DE LA BIBLIOTECA UNIVERSITÀRIA

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 12 de novembre de 2024

CONCURS DE CARTELLS "PORTAL WEB SUPORT A L'ELABORACIÓ DEL TFG" DE LA BIBLIOTECA UNIVERSITÀRIA

1.   Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un  premi a l'alumnat d'estudis de grau i postgrau matriculat en el curs acadèmic 2024/25 que concurse en la creació d'un cartell que ajude a visibilitzar i promocionar el portal web de suport al Treball de Fi de Grau (TFG), que s'ofereix des de la Biblioteca Universitària. Es busca un disseny i un lema que destaque la importància del portal com a eina de suport en el desenvolupament del TFG, que en fomente l'ús entre l'alumnat i, al seu torn, potencie la visibilitat dins la comunitat universitària. Tant el lema com el cartell s'utilitzaran en la campanya institucional de difusió del portal que durà a terme la Biblioteca Universitària.

2.   Requisits de les persones beneficiàries

Podran obtenir aquest premi sempre que es complisquen els següents requisits:

-        Estar matriculat o matriculada en la Universitat d'Alacant durant el curs 2024/2025 en estudis de grau i postgrau.

-        El tema del cartell i el lema estaran relacionats amb el "portal web suport a l'elaboració del TFG" de la Biblioteca Universitària com a eina de suport en el desenvolupament del TFG, que en fomente l'ús entre l'alumnat i, al seu torn, potencie la visibilitat dins la comunitat universitària, i podrà realitzar-se amb qualsevol tècnica artística, sempre que no en dificulte la reproducció. La pàgina web del "portal web suport a l'elaboració del TFG és <https://ua-es.libguides.com/apoyoTFG>.

Cada participant podrà presentar com a màxim dos cartells. Els treballs han de ser originals i inèdits. El jurat desestimarà qualsevol obra formada per elements que no siguen originals i que puguen ser copiats de qualsevol base de dades gràfics.

Quedaran exclosos els cartells presentats en els casos següents:

-         No complisquen algun dels requisits necessaris.

-         No s'adapte a la temàtica del concurs.

-         Siga de mal gust o ofensiu pel contingut.

-         Perjudique o danye la imatge de la Universitat o l'alumnat, antics alumnes o alumnes, PDI o PGTAS o altres participants.

-         Altere, perjudique o de qualsevol forma amenace el bon funcionament i el desenvolupament normal i reglamentari del concurs.

No s'admetrà cap cartell els drets de propietat intel·lectual del qual no pertanguen íntegrament i sense excepció a la persona participant en el concurs.

La grandària del cartell serà DIN-A3. Hi ha d'aparèixer obligatòriament el lema i els logos de la UA i de la BUA.

3.   Nombre i dotació de les beques

Es concedirà un premi d'un import de 250 €.

4.   Termini i procediment de presentació de sol·licituds

4.1 Termini de presentació

-        El termini de sol·licitud s'inicia a partir de l'endemà de la publicació  d'aquesta convocatòria en el BOUA i finalitza el dia 20 de desembre del 2024.

-        Exposició pública de les obres presentades. Una vegada finalitzat el termini de presentació, tots els cartells en format paper seran exposats en la rampa de l'edifici de la Biblioteca General fins a la visita del jurat. Els cartells no premiats podran ser arreplegats personalment pels autors i les autores des del 20 de febrer del 2025 en la Mediateca de l'edifici de la Biblioteca General.

4.2 Procediment de presentació

·    Format i presentació dels cartells: cada participant en el concurs haurà, obligatòriament, de presentar el cartell o els cartells en dos formats:

a.  En suport de paper o cartolina, grandària A3 (vertical) color CMYK dins d'un sobre tancat que portarà escrit únicament "Concurs de cartells portal web suport a l'elaboració del TFG" de la Biblioteca Universitària. Es presentarà en la Mediateca de l'edifici de la Biblioteca General. Aquest sobre haurà de contenir:

I.        El cartell que es presenta a concurs, sense signar, sense pseudònim i sense dades personals, però haurà de portar escrit per darrere un lema o títol per a possibilitar la identificació posterior de l'autor o l'autora.

II.       Un sobre tancat més petit amb el mateix lema o títol escrit per fora. Dins d'aquest sobre petit hi haurà un full amb el nom, NIF, telèfon, correu electrònic i pseudònim de l'autor/a, si n'hi ha.

b. Els cartells, independentment de la tècnica, es presentaran en format electrònic jpg amb una resolució de 300 ppp, que es presentaran a través del formulari [electrònic](https://cvnet.cpd.ua.es/uaCuestionarios/preguntas.aspx?idcuestionario=205558&idioma=va) que, a aquest efecte, s'habilitarà en la pàgina web de la Biblioteca Universitària: <https://biblioteca.ua.es/va/noticies/2024/concurs-de-cartells-portal-web-suport-a-l-elaboracio-del-tfg-de-la-biblioteca-universitaria.html>.

L'arxiu electrònic adjunt en el formulari haurà d'identificar-se amb el mateix lema o títol del cartell.

5.   Criteris d'adjudicació

La Biblioteca Universitària comprovarà que els cartells que es presenten al concurs són íntegrament originals i inèdits. La intel·ligència artificial (IA) podrà ser emprada com a suport en la creativitat, però mai com a reemplaçament de l'habilitat humana, i sempre caldrà informar-ne de l'ús i en què s'ha aplicat. No s'admetrà cap cartell els drets de propietat intel·lectual del qual no pertanguen íntegrament i sense excepció a la persona participant en el concurs. La grandària del cartell haurà de ser DIN-A3 i hi haurà d'aparèixer obligatòriament el lema i els logos de la UA i de la BUA.

Criteris d'adjudicació del premi

El jurat tindrà en compte per a l'adjudicació del premi els següents criteris i puntuació:

-        Composició: fins a 2 punts.

-        Estil: fins a 2 punts.

-        Adequació a la temàtica a la qual es presenta: fins a 2 punts.

-        Rigor científic o representativitat: fins a 2 punts.

-        Originalitat: fins a 2 punts.

El jurat podrà declarar desert el concurs si cap proposta aconsegueix la puntuació 5.

6.   Òrgan gestor i Comissió de Valoració

6.1 Òrgan gestor

L'òrgan gestor de la convocatòria i unitat administrativa de referència és el director de la Biblioteca Universitària, que s'encarrega de l'ordenació i instrucció del procediment i acordarà totes les actuacions necessàries per a la determinació, el coneixement i la comprovació de les dades de les quals ha de dictar-se resolució. Les dades de contacte són el correu electrònic [tnaktuywrni@av.qx](mailto:chrygfaeuyo@gx.qs).

6.2 Jurat: composició, deliberació i decisió

El jurat tindrà la composició següent:

Presidència: direcció de la Biblioteca Universitària o persona en la qual delegue.

Secretaria: direcció adjunta de Suport a les Usuàries i Usuaris o persona en la qual delegue.

Vocals:

-        Subdirecció de Gestió de la Qualitat i la Comunicació o persona en la qual delegue.

-        Subdirecció de PuntBiu (Punt de Formació i Informació) o persona en la qual delegue.

-        Subdirecció de Mediateca o persona en la qual delegue.

El jurat emetrà la decisió i citarà el cartell premiat únicament amb el títol o lema, i només coneixerà la identitat de l'autor/a després que s'haja produït la resolució en el moment de signar l'acta del concurs. A continuació, es publicarà el premi en la pàgina web de la Biblioteca Universitària.

El jurat podrà declarar desert el concurs si cap proposta aconsegueix la puntuació 5.

La Biblioteca Universitària es reserva el dret d'editar i usar tots els cartells presentats al concurs sense afany de lucre, per a fins acadèmics o de difusió de la Biblioteca i sempre esmentant-ne l'autor/a.

L'òrgan gestor de la convocatòria, el director de la Biblioteca Universitària, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència: Biblioteca Universitària, contacte: [lljgvqmdddz@wp.bu](mailto:scozoptnyao@cp.yh).

7.   Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://biblioteca.ua.es/va/noticies/2024/concurs-de-cartells-portal-web-suport-a-l-elaboracio-del-tfg-de-la-biblioteca-universitaria.html>, que substitueix la notificació a les persones interessades i té els mateixos efectes.

8.   Marc legal i pressupostari

Aquesta convocatòria amb codi 2025SBV017 serveix de base reguladora i serà incorporada en el Pla Estratègic de Subvencions 2025-2027 de la Universitat d'Alacant, el qual es troba en procés d'elaboració i pendent d'aprovació.

La dotació màxima per a aquesta convocatòria és de 250 € i serà sufragada amb càrrec al capítol IV de la Biblioteca de la Universitat d'Alacant (clau orgànica 88.54.7D.79.59). La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les retencions de rendes que, si escau, establisca la legislació vigent.

El premi concedit s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la Universitat d'Alacant i allò que aquesta convocatòria estableix.

9.   Obligacions de les  persones beneficiàries

L'activitat subvencionada ha de realitzar-se des del 2024 fins al 2025.

Els autors o les autores dels cartells premiats cediran, respectivament, tots els drets sobre aquests, permesos per la legislació corresponent, en favor de la Biblioteca Universitària, que es reserva el dret d'editar-los i utilitzar-los sense afany de lucre i sempre esmentant-ne l'autor/a.

Les persones participants en el concurs seran responsables de les reclamacions que es pogueren produir per drets de propietat intel·lectual o d'imatge de tercers.

Per a fer efectiu el pagament dels premis, les persones beneficiàries hauran d'emplenar la [fitxa de tercers](https://www.google.com/url?sa=t&rct=j&q&esrc=s&source=web&cd&cad=rja&uact=8&ved=2ahUKEwj2i52K7NP6AhWK_IUKHYOABjgQFnoECA8QAQ&url=https%3A%2F%2Fweb.ua.es%2Fes%2Fsedealicante%2Fdocumentos%2Fformularios%2Fficha-de-terceros-formulario-datos-personales-conferenciante.pdf&usg=AOvVaw1aOn0zSumImncD7sCZNvQK) i enviar-la, al costat del seu document d'identitat en vigor, al director de la Biblioteca Universitària mitjançant instància genèrica a través de l'e-Administració.

La participació en aquest concurs implica l'acceptació d'aquestes bases. L'incompliment d'alguna donarà lloc a la desqualificació del concursant o de la concursant.

10.           Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [bja@au.jm](mailto:smx@lc.ci).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

11.           Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 12 de novembre de 2024

El rector en funcions,

PD de signatura (Resolució de 3 d'octubre de 2024)

La vicerectora d'Estudiants i Ocupabilitat

Rosario Ferrer Cascales





[Carretera Sant Vicent del Raspeig s/n  
03456 Sant Vicent del Raspeig - Alacant  
 Tel. 40 685 5026 - Fax 27 272 2710](https://www.google.es/maps/@48.222313,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12593&trk=tyah&trkInfo=tarId%2X2986085177989%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)